കാട്ടുപന്നിയെ കൊല്ലാന് അനുമതി ലഭിച്ചവരില് വയനാട്ടുകാരനും കല്പറ്റ: കാട്ടുപന്നിയെ കൊല്ലാന് ഹൈകോടതിയുടെ അനുമതി ലഭിച്ച 13 പേരില് വയനാട്ടുകാരനും. പടിഞ്ഞാറത്തറ പഞ്ചായത്തില് താമസിക്കുന്ന ഭിന്നശേഷിക്കാരനായ കമല് ജോസഫിനാണ് അനുമതി ലഭിച്ചത്. കാട്ടുപന്നിയെ കൊല്ലാനുള്ള ഉത്തരവ് കോടതിയില്നിന്നും വാങ്ങിയ ആദ്യ വയനാട്ടുകാരനും ഇേദ്ദഹമാണ്. കൃഷിയിടത്തിലിറങ്ങുന്ന കാട്ടുപന്നിയെ കൊല്ലാനുള്ള അനുമതിക്കായി ഫാം കര്ഷക സംഘടനയുടെ നേതൃത്വത്തില് കോഴിക്കോട് ജില്ലയിലെ 12 കര്ഷകരും വയനാട് ജില്ലയില്നിന്ന് കമല് ജോസഫുമാണ് ഹൈകോടതിയില് കേസ് ഫയല് ചെയ്തത്. ഈ 13 കര്ഷകരുടെയും കൃഷിയിടത്തിലിറങ്ങുന്ന കാട്ടുപന്നിയെ ഏതുവിധേനയും കൊല്ലാന് ചീഫ് വൈല്ഡ് ലൈഫ് വാര്ഡന് അനുമതി നല്കണമെന്ന് കോടതി ഇടക്കാല ഉത്തരവ് പുറപ്പെടുവിച്ചു. കമല് ജോസഫി െന്റ വീടിന് സമീപത്ത് വന്യമൃഗ ശല്യം രൂക്ഷമാണ്. നട്ടുപിടിപ്പിച്ച കാര്ഷിക വിളകള് എന്നും പന്നി നശിപ്പിക്കുന്നതിനാല് കണ്ണീരോടെ കൃഷിയിടത്തില്നിന്നും കയറിവരുന്ന പിതാവിെന്റ സങ്കടം കണ്ടാണ് ഇതുപോലുള്ള എല്ലാ കര്ഷകര്ക്കും വേണ്ടി നിയമപോരാട്ടം നടത്തിയതെന്ന് കമല് പറഞ്ഞു. ഹരജിക്കാര്ക്കുവേണ്ടി അഡ്വ. സുമിന് എസ്. നെടുങ്ങാടന്, അഡ്വ. പ്രേം നവാസ് എന്നിവര് ഹാജരായി.